יהודית אנגלרד

יהודית אנגלרד (נולדה ב-18 בנובמבר 1946) היא ציירת ישראלית.

==ביוגרפיה==
יהודית אנגלרד נולדה בבגדאד, עיראק, בשם פאוזיה צפר (פאוזיה, על שם אחותו של המלך פארוק), החמישית במשפחה בת שמונה ילדים. אביה, נאג'י צפר (ספר) היה מהנדס הרכבות של העיר בגדאד ואמא, ז'ולייט (ויולט) הייתה בישראל צירה במפלגת העבודה. עלתה לישראל עם משפחתה בשנת 1951, כשהייתה בת חמש, המשפחה התיישבה בתל אביב ואחר-כך ברמת גן. בהיותה נערה ובבגרותה רקדה בסטודיו של להקת בת דור.

יהודית אנגלרד החלה לצייר בשנות הארבעים לחייה ולמדה בכוחות עצמה, בלא מסגרת רשמית. בשנת 2005 החלה להציג ומאז הציגה בעשרות תערוכות יחיד ותערוכות קבוצתיות בארץ ובעולם: ב-2015 יצרה שתי עבודות וידאו ארט.

חברה באיגוד האמנים הפלסטיים בישראל, בארגון הבינלאומי של האמנים הפלסטיים של אונסק"ו ובעמותה לחקר אמנות נשים ומגדר מייסודה של ד"ר רות מרקוס, כמו כן, באגודה הישראלית ללימודים פמיניסטיים ולחקר המגדר.<ref>[https://gendersite.org.il/about/%D7%97%D7%91%D7%A8%D7%95%D7%AA-%D7%94%D7%90%D7%92%D7%95%D7%93%D7%94/ יהודית אנגלרד] באתר העמותה.</ref>

יהודית אנגלרד נשואה מאז 1974, מתגוררת בהוד השרון. איבדה את בנה הבכור בהיותו ילד בן ארבע, אם לאגם אנגלרד סער, גפן אנגלרד ענתבי ועילי אנגלרד. אחותה, רות צופר, היא פרופסור חבר במחלקה לספרות השוואתית, לימודי נשים ומגדר, ולימודי יהדות באוניברסיטת מישיגן.

==אודות עבודתה==
לדברי האוצרת, דניאלה טלמור: "בכוחו של הקו לבנות אמיתות כמו בחוקי הטבע," אומרת יהודית אנגלרד. ההפשטה מבחינתה היא תנועה, כמו איתני הטבע המצויים בתנועה מתמדת, כמו העננים, כמו העצים הגלים והרוח. עבודותיה מנסות לגעת בחיים ובטבע, ולגלות אותם. הדמויים של יהודית אנגלרד מבטאים זעקה אמיתית מתוך רצון עז בשינוי. הם מציבים זה מול זה ניגודים של חושך ואור, כאב ושמחה, סבל ותקווה – הנשזרים יחד בנוף יצירתה הענפה. הנוף הציורי הניבט מהם מעוגן בעולם החוויות בתעוזה רבה, ונטוע בהוויה הקיומית. יצירתה האקספרסיבית מאופיינת בשפה מופשטת חופשית ופתוחה, במשטחי צבע גדולים ובצבעוניות עשירה. ואכן, היצירות נעות בין ההיסטוריה הפרטית והפנטזיה בין מציאות ודמיון. ציורי השמן הנועזים והמרתקים משקפים את זירת המאבקים שבין אדם לסביבתו, את ההתגוששות המתמדת שבה מתעצבים יחסיו עם סביבתו, עם אנשים אחרים, עם העולם האופף אותו ועם עצמו.<ref>מתוך קטלוג התערוכה 'פאוזיה':</ref> לדברי ד"ר דליה בכר: "פעולת מחיקת העין מהדיוקן בציור היא פגיעה סימבולית בעצמי, בשלמות הגוף. זהו ייצוג של נכות, אובדן וטראומה, ומטרתו להעביר מסרים שעליהם אנסה לעמוד בהמשך. כשאנגלרד נותנת שם לציור הדיוקן ומגדירה את מצבה הנפשי, היא יכולה לשלוט בו ולקנות בעלות על הדימוי, גם אם זו בעלות מדומה".<ref>דליה בכר. [https://www.erev-rav.com/archives/56309 עַיִן וְאַיִן: משמעות "הדיוקן החסר" בציוריה של יהודית אנגלרד]. ערב רב. 6 בפברואר 2024</ref>

==פרסים==
* פרס ראשון (Best of collection) בתחרות Artbuzz 2010.
* דורגה בין 100 ציירים בולטים בתחרות Art top 100 Artisits 2012.<ref>קטלוג התערוכה, [https://issuu.com/yehuditenglard/docs/rapaport_pres._2015__2_ פאוזיה]. עמוד 32</ref>
* עבודה שלה (מחאה, 2011) הייתה בין 250 עבודות מרחבי העולם שנבחרו על ידי אוצרי תערוכת NordArt שבגרמניה.<ref>[https://embassies.gov.il/berlin/NewsAndEvents/calendar-of-events/Pages/Yehudit-Englard-Buedelsdorf.aspx באתר] שגרירות ישראל בגרמניה</ref>
*פרס אגודת אח"י - לשנת 2019 (בקטגוריה ציור) אגודה לעידוד המחקר, והאמנות.
*ציון לשבח על ידי גלריית לינוס קליפורניה
*פרפורמנס וידאו זוכה תחרות (London international creative competition)<ref>[https://licc.uk/winners/winner.php?id=2954 Yehudit Englard] at Licc, Uk</ref>
*פרס של גלריה Lab ברומא לשנת 2024<ref>פרס Lab ROME’24 לאמנות עכשויות. [https://www.lab.malamegi.com/winners_LAB7.html זוכים.] </ref> 

==גלריית תמונות==
 <gallery>
(C) Yehudit Englard Song of Universe 2006 Oil on Canvas 150x200cm' (2) (1).jpg|שירת היקום ,2006, שמן על בד, 150x200 ס"מ
Dawn 2008,Oil on Canvas,110x160 שחר, 2008, שמן על בד,.jpg|שחר, 2008, שמן על בד, 110x160
Yehudit Englard Colorful Girl, 2013, Oil on canvas, 70x70cm.png|נערה צבעונית, 2013, שמן על בד, 70x70 ס"מ
אחרי הסערה, 2010, שמן על בד, 100-120 סמ.jpg|אחרי הסערה, 2010, שמן על בד, 100x120 ס"מ
הטווס, שמן על בד, 120-140f8(1).jpg|הטווס, שמן על בד, 120x140
הפארק, 2013, שמן על בד, 100-100 סמ.jpg|הפארק, 2013, שמן על בד, 100x100 ס"מ
חתיכה של שמים,1 שמן על בד, 110-200סמ.jpg|חתיכה של שמים, שמן על בד, 110x200 ס"מ
לך לך,(מחאת הנעליים) 2012, שמן על בד, 210-600סמ.jpg|לך לך (מחאת הנעליים) 2012, שמן על בד, 210x600 ס"מ
נאחזת, 2009, שמן על בד, 59-49 סמ.jpg|נאחזת, 2009, שמן על בד, 59x49 ס"מ
01 Head, eyes and mouth,2013, oil on canvas,44x47cm.jpg|ראש, עיניים, פה, 2013, שמן על בד, 44x47 ס"מ
02 רוצה לצאת אל האור, 2013 ,שמן על בד, 40-44 ס-מ.jpg|רוצה לצאת אל האור, 2013, שמן על בד, 40x44 ס"מ
</gallery>

==תערוכות יחיד==

* 2020 - "נפש מתבוננת", בית האמנים ע"ש זריצקי, תל אביב
* 2024-2023 "מהגרת" מוזיאון ומרכז מורשת יהדות בבל, אור יהודה.<ref>צביה ויצמן כספי, [https://bkiovnhroh1.com/PAGE6890.asp המהגרת שלא פחדה, מנצחת], בכיוון הרוח.</ref>

==תערוכות קבוצתיות==

==אוספים==
אוספים ציבוריים
* בנק דיסקונט
* בנק לאומי לישראל
* מרכז יצחק רבין
* בית החולים שיבא, תל-השומר
* אוניברסיטת מישיגן
* אוספים פרטיים בארץ ובעולם

==קישורים חיצוניים==

* 

* [https://www.youtube.com/watch?v=1mRSJKDJaHM יהודית אנגלרד, בתוכנית יצירה מקומית], ערוץ 2, מראיינת: טל מן
* 
* בלוג חי תרבות, דורון בראונשטיין, [https://chaitarbut.wordpress.com/2020/06/27/%d7%99%d7%94%d7%95%d7%93%d7%99%d7%aa-%d7%90%d7%a0%d7%92%d7%9c%d7%a8%d7%93-%d7%9b%d7%a9%d7%90%d7%a0%d7%99-%d7%9e%d7%a6%d7%99%d7%99%d7%a8%d7%aa-%d7%90%d7%a0%d7%99-%d7%a4%d7%95%d7%92%d7%a9%d7%aa/ יהודית אנגלרד: "כשאני מציירת אני פוגשת את כל היקום."], 27 ביוני 2020
* [https://www.kan.org.il/podcast/item.aspx?pid=17642 אני יהודית וקראו לי פאוזיה], תאגיד השידור החדש
* יואל אמת, [https://yoelemet.co.il/%D7%A0%D7%A4%D7%A9-%D7%9E%D7%AA%D7%9E%D7%95%D7%93%D7%93%D7%AA-%D7%AA%D7%A2%D7%A8%D7%95%D7%9B%D7%AA%D7%94-%D7%A9%D7%9C-%D7%94%D7%90%D7%9E%D7%A0%D7%99%D7%AA-%D7%99%D7%94%D7%95%D7%93%D7%99/ נפש מתמודדת – תערוכתה של האמנית יהודית אנגלרד], 18 ביוני 2020

==הערות שוליים==

קטגוריה:ציירות ישראליות
קטגוריה:ציירים ישראלים
קטגוריה:ישראליות זוכות פרסים: אמנות
קטגוריה:הוד השרון: אישים
קטגוריה:ישראליות ילידות עיראק
קטגוריה:ישראלים ילידי עיראק
קטגוריה:עולות בשנות ה-1950
קטגוריה:עולים בשנות ה-1950
קטגוריה:ישראליות שנולדו ב-1946
קטגוריה:ישראלים שנולדו ב-1946